(1597) De Seres daer afkammen van het blat De dunne wol ? Wat bosschen oock van deghen Indi voortbrenght , naest aen de Zee gheleghen , Waer pijlen gheen gheschoten uyt den boogh Te boven gaen die boomen wonder hoogh , Daer doch dat volck niet met den aenghenomen Pijlkoker traegh is , maer snel uytghenomen .T ' landt Meden brengt droef sap van bitter een , Doch appel goet en g ' luckich , wantter gheen Is boven hem in deuchden of ghesonder , Die beter helpt als wree stijfmoeders onder Den dranck vergift ghemenghet hebben loos , Iae giftich cruyt , en toover - woorden boos , Want t ' swert fenijn verjaeght en drijft al desen Ten leden uyt : seer groot is selfs gheresen Den boom , en hy ghelijckt den Lauwer oock , Iae waert dat hy gants anders niet en roock ' Hy waer hem self : met winden gheen sijn bladen Hy vallen laett , oock houdt hy wel gheladen Sijn bloessems vast : daer Meders quaden aem En monden stanck med ' heelen , jae bequaem Ghenesen sy daer med ' d ' amborsticheden .Maer nochtans , noch de bosschen al van Meden , ( Een seer rijc lant ) noch die schoon Ganges , vliet in Indien .